23.12.2008 Jurnalul Oficial al Uniunii Europene L 346/37 DECIZIA COMISIEI din 6 noiembrie 2008 de adoptare a unui program comunitar multianual în temeiul Regulamentului (CE) nr. 199/2008 al Consiliului privind instituirea unui cadru comunitar pentru colectarea, gestionarea şi utilizarea datelor din sectorul pescuitului și sprijinirea consultanței ştiințifice cu privire la politica comună în domeniul pescuitului (2008/949/CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 199/2008 al Consiliului din 25 februarie 2008 privind instituirea unui cadru comunitar pentru colectarea, gestionarea și utilizarea datelor din sectorul pescuitului şi sprijinirea consultanței ştiințifice cu privire la poli- tica comună în domeniul pescuitului ('), în special articolul 3 alineatul (1), întrucât: (1) Regulamentul (CE) nr. 199/2008 instituie un cadru comunitar pentru colectarea, gestionarea și utilizarea datelor în scopul constituirii unei baze solide de infor- mație pentru analize ştiințifice în sectorul pescuitului şi pentru formularea de avize ştiințifice fundamentate în vederea punerii în aplicare a politicii comune în domeniul pescuitului (denumită în continuare „PCP”). Statele membre trebuie să stabilească programe multia- nuale naționale în scopul colectării, al gestionării și al utilizării datelor în conformitate cu programul comunitar multianual. Prin urmare, este necesar să se instituie un program comunitar multianual pentru colectarea de informații () JOL60,5.3.2008, p.1. necesare în vederea fundamentării analizelor ştiințifice solicitate în cadrul PCP, precum şi pentru gestionarea şi utilizarea acestor informații. Măsurile prevăzute în prezenta decizie sunt conforme cu avizul Comitetului de gestionare a sectorului pescuitului şi acvaculturii, DECIDE: Articol unic Programul comunitar multianual menționat la articolul 3 alineatul (1) din Regulamentul (CE) nr. 199/2008 este descris în anexă. Adoptată la Bruxelles, 6 noiembrie 2008. Pentru Comisie Joe BORG Membru al Comisiei